Den gode poster | Unge Forskere
Gå til hovedindhold
Astra logo
Menu
Konkurrencen
Deltag
Konkurrencens forløb
Bedømmelse
Kriterier - junior
Kriterier - senior
Jury
Min Vildeste Ide
Deltag
Bedømmelse
Præmier
Unge Forskere vindere
Young Scientists
Grundskoler
Unge Forskere Junior
Det gode projektresumé
Den gode rapport
Den gode poster
Den gode præsentation
Unge Forskere i undervisningen
Min Vildeste Ide i undervisningen
Mød Unge Forskere
Opgavebank
Ungdomsuddannelser
Unge Forskere Senior
Det gode projektresumé
Den gode rapport
Den gode poster
Den gode præsentation
Kontakt en forsker
Finalecamp
Unge Forskere i undervisningen
Mød Unge Forskere
Opgavebank
Science EXPO
Finalen
Program
Finalisterne
Aktiviteter
Sceneshows
Præmieoverrækkelsen
Tag klassen med
Særarrangement for gymnasieelever
Praktisk info
Om Unge Forskere
Unge Forskeres historie
Bliv Unge Forskere Frivillig
Bliv lærerambassadør
Nyheder
Presse
Unge Forskere støttes af
Kontakt Unge Forskere
Gå direkte til:
Naturvidenskabsfestival
Testoteket
Science Talenter
Unge Forskere
Big Bang-konferencen
NEUC
Forside
Ungdomsuddannelser
Unge Forskere Senior
Den gode poster
I semifinalen og til finalen skal dit projekt præsenteres på en videnskabelig poster. Her har vi samlet en række gode råd til, hvad en god, videnskabelig poster skal indeholde, og du kan downloade nogle af de postere, der tidligere har imponeret jurymedlemmerne.
Hvad er en poster?
Den videnskabelige poster er en præsentation af dit projekt i plakatform. Den skal indeholde den vigtigste information om projektet og præsentere det på en lækker og overskuelig måde. I modsætning til rapporten skal den ikke indeholde alle projektets detaljer, og den må gerne være både personlig og indbydende.
Posters kan laves i mange formater og størrelser, så du kan tilpasse den netop dit projekt. Men vær opmærksom på, at størrelsen skal passe til væggen på din stand.
Generelle råd
Lav en tydelig struktur på posteren, som guider læseren gennem dit projekt
Brug figurer i stedet for tekst, hvor det kan lade sig gøre
Skriv kortfattet og præcist i en letlæselig skriftstørrelse
Posterens indhold
1. Titel og navn
Titlen på posteren er det, der fanger! Den må gerne være lidt sjov eller anderledes og gøre læseren nysgerrig. Det kan fx være dit forskningsspørgsmål, målet med projektet eller det nye, som du har fundet ud af.
Tænk på titlen som en avisoverskrift: Kort, skarp, præcis - og spændende!
Under titlen med en mindre skriftstørrelse, skrives navn(e) på forfatteren(e) og skole. Du kan også skrive din/jeres e-mailadresser.
2. Introduktion
Hvorfor er projektet overhovedet interessant? Fortæl, hvad der motiverede projektet, hvorfor det er interessant i en bredere sammenhæng, og hvilket spørgsmål/problem projektet forsøger at besvare/løse.
3. Baggrund og hypotese
Hvad ved vi? Her giver du helt kort en oversigt over det teoretiske fundament for dit projekt og hvordan du forventer, at dit spørgsmål/problem kan besvares/løses.
4. Metoder
Hvad gjorde jeg? Her fortæller du om dit undersøgelsesdesign med fx eksperimenter og dataindsamling, og hvorfor du har valgt det. Brug gerne fotos, figurer og modeller til at illustrere fx apparaturer, opstillinger, eksperimenter og arbejdsgange.
5. Resultater
Hvad viste undersøgelsen? Her præsenteres data, modeller og resultaterne fra undersøgelserne.
Sørg for kun at præsentere de vigtigste resultater. Har du mange forsøgsdata, kan du fx samle flere resultater i tabeller, diagrammer, grafer eller modeller. Men husk, at det vigtigste stadig er, at resultaterne er lette at læse og forstå. Derfor er det også vigtigt, at der er navne og enheder på alle dine figurer og tabeller.
6. Diskussion og perspektivering
Hvorfor fik du de resultater, du gjorde, og hvilken betydning har undersøgelsen? Hvis noget gik anderledes end forventet, så diskuter hvorfor og hvilken betydning det har. Sammenlign med den eksisterende viden om området og sæt din undersøgelse ind i en større sammenhæng. Fortæl evt, hvordan du kan arbejde videre med projektet.
7.Konklusion
Hvad opnåede du? Efter titlen er konklusionen ofte det første, læseren kigger på. Gør derfor konklusionen præcis og overskuelig. Det kan være en fordel at opstille din konklusion i punktform, hvis du har mange del-projekter i projektet.
8. Taksigelse
Hvem har hjulpet mig? De fleste har fået hjælp til deres projekt på den ene eller anden måde. Det er god stil at sige tak til dine hjælpere, og det gøres i dette afsnit. Det kan fx være din lærer, en forsker, en mentor, din mor eller en god ven. Tak dem for deres bidrag på en venlig og personlig måde.
9. Referencer
Hvor ved jeg det fra? Skriv hvilke bøger eller informationskilder, du har brugt.
Vælg et godt program til at lave din videnskabelige poster
Der er som udgangspunkt tre programmer, som du kan bruge til at lave din poster, men er du mere tryg ved et andet program, skal du bare bruge det.
Er du i tvivl om, hvordan du skal bruge programmerne, kan du (næsten) altid finde vejledninger på youtube. Du kan også finde poster-skabeloner ved at søge efter "scientific poster template" på nettet.
Det populære valg
PowerPoint er et af de mest populære programmer til opsætning af posters, og det er lige til at gå til. Med PowerPoint kan du selv indstille papirstørrelsen til fx A0 (84.1 × 118.9 cm) og derefter indsætte tekst, billeder, grafer og baggrundsgrafik.
For superbrugeren
For jer, der elsker at nørde, er programmerne InDesign og Illustrator de mest anvendte og bedste programmer til at lave postere. De kræver lidt øvelse, men du kan både lave flotte figurer og posters. Du finder InDesign og Illustrator i Adobes CS pakker.
Gratisprogrammer
Har du brug for et stærkt gratisprogram til din poster, så er Inkscape et godt bud. Det kræver lidt software-snilde at installere, men programmet er let at gå til og kan give nogle rigtig fede postere som resultat.
Vægstørrelser til semifinalerne og finalen
Det er vigtigt, at din poster passer til væggen til semifinalerne og finalen. Herunder finder du vægstørrelserne:
Semifinalerne
Region Nord
En planchevæg 1,70 m høj og 1,15 m bred, et bord 60 x 90 cm samt ét strømstik
Region Midt
En planchevæg 1,70 m høj og 1,5 m bred, et bord 60 x 90 cm samt ét strømstik
Region Syd
En planchevæg 94 x 237cm, et bord 80 x 120 cm samt ét strømstik
Region Sjælland
En planchevæg eller en væg, et bord 60 x 90 cm samt ét strømstik
Region Hovedstaden
En sort planchevæg 1,80 m høj og 1 m bred, et bord 60 x 90 cm samt ét strømstik
Finalen
Til finalen har du et ekstra stort udstillingsområde. Det består af to standvægge á en meters bredde, der er samlet med en aluminiumsprofil på midten. Unge Forskere bruger toppen af standvæggen, men udover det kan du bruge al pladsen.
Du kan downloade en tegning af finalestanden med mål i menuen til højre.
Semifinalerne
Unge Forskere holder semifinaler over hele Danmark. 200 projekter går videre til semifinalerne og får besked kort efter indsendelsesfristen.
Hent filer
Eksempel på en god poster (senior).pdf Eksempel på en god poster (international konkurrence) - 2.pdf Eksempel på en god poster (international konkurrence) - 3.pdf
Astra logo
Kontakt os
astra@astra.dk
+45 2427 0024
Akademigrunden 18
4180 Sorø
CVR: 32509444
EAN: 5798000560789
Vi bruger også cookies
Om Astra
Kontakt
Bestyrelse
Partnere
Følg Astra
Facebook
Twitter
Om Unge Forskere
Om Unge Forskere
Kontakt Unge Forskere

Følg Unge Forskere
Facebook
Alumni
Gå direkte til
Astra
Big Bang-konferencen
Naturvidenskabsfestival
NEUC
Science Talenter
Testoteket
Få vores nyhedsbrev